open-index/open-wikipedia-markdown huggingface dataset:
Lena Valaitis

**Lena Valaitis** (virallisesti **Anelė Luise Jüssen**, s. 7. syyskuuta 1943 Klaipėda, Liettua) on saksalainen muusikko. Hänen tyylilajinaan on iskelmämusiikki. Lena Valaitis teki läpimurtonsa vuonna 1981 kappaleella "Johnny Blue".

## Ura
Lena Valaitisin esikoissingle, "Halt das Glück für uns fest", julkaistiin 1970. Jack Whiten tuottama "Ein schöner Tag" (1976) nousi Saksan listoilla 20 myydyimmän kappaleen joukkoon. Kyse on "Amazing Grace" -kappaleen saksankielisestä versiosta. Ensimmäinen suurmenestys oli 1981 julkaistu "Johnny Blue", joka versioitiin muun muassa suomeksi. Sen olivat kirjoittaneet Ralph Siegel ja Bernd Meinunger. Kappale edusti Saksaa Eurovision laulukilpailussa 1981 ja sijoittui toiseksi. Menestystä seurasi duetto Costa Cordalisin kanssa. Lena Valaitis vetäytyi viihdeteollisuudesta 1993 ja teki paluun 2001. Duetto "Was kann ich denn dafür" (2002) Hansi Hinterseerin kanssa oli erityisen menestyksekäs.

Lena Valaitis lopetti uransa vuonna 2020. "Meine Kinder entführen mich auf eine Reise. Ich habe keine Ahnung, wohin es geht" ("Lapseni vievät minut matkalle. Minulla ei ole hajuakaan, minne"), Lena Valaitis totesi Augsburger Allgemeine -lehden toimittajalle 80-vuotissyntymäpäivänsä kynnyksellä.

## Diskografia
### Studioalbumit
*Die Welt der Stars und Hits (1972)
*Wer gibt mir den Himmel zurück (1974)
*Da kommt Lena (1975)
*Komm wieder, wenn du frei bist (1976)
*… denn so ist Lena (1977)
*Ich bin verliebt (1978)
*Nimm es so, wie es kommt (1979)
*Lena (1982)
*Weihnachten mit Lena Valaitis (1989)
*Liebe ist … (2010)
*Ich will alles (2012)
*Meine Sprache ist die Musik (2018)

## Lähteet
Reset

**Reset** tarkoittaa seuraavia asioita:

* Reset, kanadalaisen pop-punk-yhtye Simple Planin entinen nimi
* *[[Reset (Atari Teenage Riotin albumi)|Reset]]*, Atari Teenage Riotin albumi vuodelta 2014
* *[[Reset (Profane Omenin albumi)|Reset]]*, Profane Omenin albumi vuodelta 2014
* *[[Reset (Turmion Kätilöiden albumi)|Reset]]*, Turmion Kätilöiden albumi vuodelta 2024.
Iso-Rasti

**Iso-Rasti** on Pohjois-Savossa Suonenjoella sen keskustaajaman koillispuolella sijaitseva järvi. Etäisyys Kuopiosta on 35 kilometriä lounaaseen.

## Maantietoa
Iso-Rasti on 5,4 kilometriä pitkä, 1,1 kilometriä leveä, ja sen pinta-ala on 274 hehtaaria eli 2,7 neliökilometriä. Iso-Rasti on kaakkois–luoteissuuntaisesti pitkänomainen. Levein kohta on noin kilometrin. Järven kaakkoisosan muodostaa noin kilometrin pituinen Rastinlahti ja luoteisosan niin ikään noin kilometrin pituinen Konttilanlahti. Niemistä laajimmat ovat Kuikkaniemi pohjoisessa ja Kuvajaniemi etelässä. Järvellä on kartan mukaan 10&nbsp;saarta. Karttoihin nimettynä ovat Isosaari, Töyrisaari ja Malmisaari.

Järvi on luodattu ja siitä on julkaistu syvyyskartat. Järven tilavuudeksi on määritetty 8,56 miljoonaa kuutiometriä. jolloin sen keskisyvyydeksi tulee 3,1 metriä. Iso-Rastin vähintään kuusi metriä syvä alue sijaitsee järven keskiosassa, ja sen pinta-ala on noin 33 hehtaaria. Sen syvänteessä on 11 metriä syvää ja syvänne sijaitsee Isosaaren koillispuolen edustalla .

Järven rantaviivan pituus on 17,1 kilometriä. Järven itäranta kohoaa jyrkemmin kuin länsiranta. Taivalsuon pohjoispuolisen Murtovuoren laki on noin 180 metriä merenpinnan yläpuolella. Iso-Rastin länsipuolella sijaitsee Pieni-Rasti. Sen korkeustaso on 2,4 metriä Iso-Rastia ylempi. Järviä erottaa noin 200 metriä leveä kannas Rastintaival. Iso-Rastin rannikon rinteillä on jonkin verran peltoalueita, joita viljelee puoli tusinaa maatilja. Koppelosuolla on raivattu varsin suurialainen maa-ala. Rasti-pohjainen nimistö toistuu lähistön maatiloissa (Rastila, Pohjois-Rasti). Kiinteää asutusta on noin kymmenen tilaa ja vapaa-ajan asuntoja on lähes 30. Järven kaakkoispään ohittaa yhdystie 16157.

## Vesistösuhteet
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Virmasveden alueella (14.72), jonka Petäjäjoen valuma-alueeseen (14.728) järvi kuuluu. Järven vedenpinnan korkeus on 134,8 metriä mpy ja sen laskujoki on Rastinjoki. Rastinjoen pudotus ennen Ilotunlampea on 15,7 metriä. Rastinjoen nimi muuttuu jo ennen Ilotunlampea&nbsp;(2&nbsp;ha) Ilotunjoeksi ja Suhonjärven&nbsp;(21&nbsp;ha) jälkeen Suhonjoeksi. Suhonjoki yhtyy Petäjäjokeen, joka laskee lopuksi Virmasveteen&nbsp;(62&nbsp;km²). Yhtymisestä huolimatta laskujoki muodostaa Petäjäjoen pääuoman. Petäjäjoen valuma-alueella on 40 vähintään hehtaarin laajuista vakavettä, joista Iso-Rasti on laajin, ja seuraavaksi suurimmat ovat Pitkä-Petäinen&nbsp;(90&nbsp;ha) ja Kangas-Petäinen&nbsp;(92&nbsp;ha). Järvi on valuma-alueensa latvajärviä. Pohjoisrantaan laskee Vehmasjärven&nbsp;(47&nbsp;ha) laskupuro Rastinpuro, jonka valuma-alueella on pieniä järviä, ja Pieni-Rastin&nbsp;(29&nbsp;ha) laskuoja.

## Lähteet
Kauko Mäkinen (professori)

**Kauko Kullervo Mäkinen** (s. 18. heinäkuuta 1937) on Turun yliopiston hammaslääketieteen emeritusprofessori. Mäkiselle myönnettiin elokuussa 2024 yhdysvaltalainen The Jones Bozeman Award -palkinto ksylitolitutkimuksesta.

Mäkinen valmistui filosofian kandidaatiksi Turun yliopistosta vuonna 1966.

## Palkinnot ja kunnianosoitukset
* IADR Distinguished Scientist Award
* Kunniatohtori (Tarton yliopisto) - 2017
* The Jones Bozeman Award - 2024

## Lähteet
Toyota Proace Max

**Toyota Proace Max** on Toyotan vuodesta 2023 lähtien valmistama suurikokoinen pakettiautomalli. Auto on kehitetty Toyota Proacen ja Toyota Proace Cityn tavoin yhteistyössä Stellantis-konsernin kanssa, ja sen lähes identtiset sisarmallit ovat Citroën Jumper, Fiat Ducato, Opel Movano, Peugeot Boxer ja Ram ProMaster.

## Lähteet

## Aiheesta muualla
Roman Starovoit

**Roman Vladimirovitš Starovoit** (; 20. tammikuuta 1972 Kursk – 7. heinäkuuta 2025 Odintsovo) oli venäläinen poliitikko.

Starovoit valmistui Baltialaisesta teknillisestä Ustinov-valtionyliopistosta vuonna 1995 ja Luoteisesta julkishallinnon akatemiasta vuonna 2008. Hän toimi vuosina 2012–2018 Liittovaltion tieviraston (Rosavtodor) johtajana. 1. lokakuuta 2018 Starovoitista tuli Venäjän varaliikenneministeri, mutta 11. lokakuuta 2018 hänet siirrettiin Kurskin alueen kuvernööriksi siirtymäkaudelle. 8. syyskuuta 2019 hänet valittiin vakituiseksi Kurskin kuvernööriksi. 14. toukokuuta 2024 Starovoit nimitettiin Venäjän liikenneministeriksi. Starovoit on saanut erilaisia virallisia tunnustuksia, muun muassa Venäjän kunniamerkin.

Ukrainan kansallinen vastarintakeskus tiedotti lokakuun alussa 2023 Venäjän turvallisuuspalvelu FSB:n viranomaisten Kurskin alueella alkaneen tutkia Starovoitia alueen puolustukseen myönnettyjen 10 miljardin ruplan kohtalosta. Ukrainan kansallisen vastarintakeskuksen mukaan Starovoit pyrki käyttämään yhteyksiään Moskovassa välttääkseen tutkinnan.

Venäjän presidentti Vladimir Putin siirsi Starovoitin 7. heinäkuuta 2025 syrjään liikenneministerin tehtävästä. Liikenneministerinä Starovoit oli toiminut toukokuusta 2024 lähtien. *RBK*-taloussanomalehden saamien tietojen mukaan Starovoitin erottamisen taustalla olivat tutkimukset kavalluksista Kurskin alueen linnoitustöissä, liikennemäärän romahdus lentokentillä ja muunkin kuljetusalan hidas kehitys.

Venäläinen Izvestija-uutiskanava kertoi, että Starovoit ampui itsensä. Hän oli kuollessaan 53-vuotias.

## Tunnustukset
;Lähde 
* Venäjän kunniamerkki
* Ystävyyden kunniamerkki 
* Aleksanteri Nevskin ritarikunnan arvo
## Lähteet
Malko

Malko voi tarkoittaa seuraavia asioita:

* sama kuin *malka*, katso malkakatto
* ukrainalainen sukunimi, katso Nikolai Malko
Seppo Jokinen (pastori)

**Seppo Kaarlo Johannes Jokinen** (15. heinäkuuta 1945 Loimaa – 24. kesäkuuta 2020 Turku) oli suomalainen pastori, terapeutti ja kirjailija.

## Ura
Jokinen vihittiin papiksi vuonna 1968. Hän toimi sotilaspappina Turussa vuoteen 1973, kunnes erosi virastaan. Hän pääsi töihin A-klinikkasäätiöön ja kouluttautui työnsä ohella päihdeterapeutiksi. Myöhemmin hän oli töissä Itä-Suomen kuntayhtymän päihdetyön johtajana vuoteen 1988 saakka.

1990-luvulla hän kehitti yhteistyössä Päivimaria Kuivamäen ja Kalevi Rautjoen kanssa Rikotusta eheä -koulutusmallin sielunhoitoterapiaan. Terapeuttina toimimisen lisäksi hän kirjoitti useita kirjoja sielunhoidosta ja puhui kristillisissä tapahtumissa.

Jokisella oli myös oma *Rikotusta eheä* -niminen ohjelmasarja TV7-televisiokanavalla vuosina 2018–2019.

## Yksityiselämä
Jokinen puhui avoimesti omista elämänkokemuksistaan kuten vaikeasta isäsuhteestaan ja alkoholiriippuvuudestaan, josta hän raitistui uskon uudistumisen kokemuksen myötä.

Jokinen kertoi vuonna 2014 heikkenevästä terveydestään.

Jokinen oli elämänsä aikana kahdesti naimisissa. Hän sai kaksi lasta ensimmäisestä avioliitostaan. Jokinen on haudattu Liedon kirkon hautausmaalle.

## Bibliografia
*
*
*
*
*
*
*
*
*
*
*
*
*
*
*
*
*
*
*

## Lähteet

## Kirjallisuutta
*
Faʻamatai

**Fa‘amatai** () on nimitys Samoalla ja Amerikan Samoalla esiintyvälle päällikkökulttuurille. Se on osa laajempaa samoalaista tapakulttuuria. Fa‘amatain keskeisen osan muodostavat korkea-arvoiseen yhteiskuntaluokkaan kuuluvat päälliköt (). 

Fa‘amatain mukaan päälliköt jaetaan karkeasti kahteen luokkaan: istuva päällikkö () ja puhuva päällikkö (). Istuvan päällikön ensisijainen tehtävä on tehdä päätöksiä ja ottaa vastuuta yhteisöstään, kun taas puhuva päällikkö toimii istuvan päällikön sanansaattajana ja toimittaa seremoniallisia puheita. Mataiksi pääsee tulemalla valituksi ja tämä tapahtuu yleensä paikallisyhteisön konsensuksella. Asema tuppaa periytymään vanhemmilta lapsille, mutta loppupeleissä mataiksi nimitetään se, kenen katsotaan olevan paras mahdollinen hoitamaan yhteisiä asioita.

Perinteisesti kylätason päälliköillä on ollut valta päättää sitä, kuka viljelee mitäkin ja asuu missäkin matain hallitsemalla maalla. Matai voi myös määrätä yhteisönsä jäseniä osallistumaan tärkeiden yhteisten hankkeiden (kuten häiden ja päällikön nimitysseremonioiden) kustannuksiin. Matain alasuudessa elävien perheenjäsenten tulee esim. maksaa tälle rahaa, mutta vain jos nämä eivät ole hankalassa taloudellisessa tilanteessa, minkä vuoksi matain tulee olla selvillä siitä, mikä on kunkin perheen tilanne. Matai on myös vastuussa alaisuudessaan elävän perheen () suojelemisesta ja edustamisesta korkeammalla hallinnon tasolla.

Vaikka perinteisesti matait ovat olleet enimmäkseen miehiä, mikään ei estä naisia nousemasta samaan asemaan. Vuoden 2006 väestönlaskennassa Samoalla laskettiin olevan 15&nbsp;783 mataita, joista 20&nbsp;prosenttia oli naisia. 

Samoan parlamentin edustajien tulee olla päälliköitä, mutta nämä kuitenkin valitaan vaaleilla. 

## Lähteet
Jevgeni Savtšenko

**Jevgeni Stepanovitš Savtšenko** (; s. 8. huhtikuuta 1950) on venäläinen poliitikko.

Savtšenko valmistui vuonna 1976 Moskovan valtiollisesta Timirjazev-maatalousakatemiasta ja vuonna 1988 Donin Rostovin puoluekorkeakoulusta. Hän on oppiarvoltaan taloustieteen tohtori. Hän on Venäjän tiedeakatemian kirjeenvaihtajajäsen. Savtšenko valittiin vuodesta 1993 lähtien kuudelle kaudelle Belgorodin alueen kuvernööriksi. Erotessaan kesken kauden vuonna 2020 hän oli viimeinen Boris Jeltsinin ajalla palvellut yhä virassa ollut venäläinen kuvernööri.

Savtšenko valittiin syyskuussa 2020 Venäjän liittoneuvoston jäseneksi. Hänelle on myönnetty Venäjän kunniamerkki vuonna 1996, Kunniamerkki ansioista isänmaalle 2. luokassa vuonna 2015 ja Aleksanteri Nevskin ritarikunnan arvo vuonna 2020.

## Lähteet
Aleksei Smirnov (poliitikko)

**Aleksei Borisovitš Smirnov** (; s. 27. toukokuuta 1973 Navlja, Brjanskin alue) on venäläinen Yhtenäinen Venäjä -puolueen poliitikko.

Smirnov valmistui Kurskin valtiollisesta Ivanov-maatalousinstituutista vuonna 1995 ja Orjolin alueellisesta julkishallinnon akatemiasta vuonna 2001. Marraskuusta 2018 maaliskuuhun 2021 hän toimi Kurskin alueen varakuvernöörinä. Maaliskuussa 2021 hänestä tuli Kurskin alueen ensimmäinen varakuvernööri ja lokuussa 2022 aluehallituksen puhemies. Toukokuussa 2024 Smirnov sai nimityksen siirtymäkaudele Kurskin kuvernööriksi, koska edeltäjä Roman Starovoit siirrettiin Venäjän liikenneministeriksi.

Smirnoville on myönnetty Venäjän federaation presidentin kunniasertifikaatti.

## Lähteet
Jevgeni Šišov

**Jevgeni Sergejevitš Šišov** (; 28. helmikuuta 1982 – 18. elokuuta 2024 Kurskin alue) oli venäläinen näyttelijä. Hän esiintyi lukuisissa elokuvissa ja televisiosarjoissa vuodesta 2015 lähtien. Hän kaatui Venäjän hyökkäyksessä Ukrainaan tilanteessa, jossa Ukraina sai haltuunsa osia Kurskin alueesta.

Šišov esiintyi muun muassa sarjoissa *Velikolepnaja pjatjorka-5* (2022) ja *Morskije djavoly. Dalnije rubeži* (2022) sekä elokuvassa *Granit* (2021). Hän solmi sotilassopimuksen Venäjän puolustusministeriön kanssa helmikuussa 2024. Hän sai sirpalevamman ja hänen kerrottiin kuolleen elokuussa 2024 sairaalaan evakuoinnin aikana. Šišovilla oli vaimo ja teini-ikäinen tytär.

## Lähteet
Elverumin kirkko

**Elverumin kirkko** () on Elverumin kunnassa Innlandetin läänissä Norjassa sijaitseva puinen ristikirkko vuodelta 1738.
## Lähteet

## Aiheesta muualla
Hernesin kirkko

**Hernesin kirkko** () on Elverumin kunnassa Innlandetin läänissä Norjassa sijaitseva kivinen pitkäkirkko vuodelta 1935.
## Lähteet

## Aiheesta muualla
Vjatšeslav Gladkov

**Vjatšeslav Vladimirovitš Gladkov** (; s. 15. tammikuuta 1969 Kutški, Penzan alue) on venäläinen Yhtenäisen Venäjän poliitikko.

Gladkov valmistui Pietarin valtiollisesta talous- ja finanssiyliopistosta vuonna 1996. Vuonna 2012 hän sai myös maisterin arvon Venäjän presidentillisestä kansantalouden ja julkishallinnon akatemiasta ja taloustieteen kandidaatin arvon öljyalan Groznenski neftjanoi -korkeakoulusta. Gladkov oli Venäjän miehittämän Sevastopolin varakuvernööri vuosina 2016–2018 ja Stavropolin aluepiirin hallituksen toimistopäällikkö sekä varapuhemies vuosina 2018–2020.

Gladkovista tuli vuonna 2020 Belgorodin alueen siirtymäkauden kuvernööri ja syyskuussa 2021 sen vakituinen kuvernööri. Vuonna 2021 hänestä tuli Yhtenäisen Venäjän yleisneuvoston jäsen.

## Lähteet
Saint-Céré

**Saint-Céré** on kunta Lounais-Ranskassa Lotin departementissa Oksitanian alueella. Se sijaitsee Bavejoen varrella, noin 39 kilometriä Figeacin kaupungista pohjoiseen.

Saint-Cérén alkuperä juontaa juurensa kristitty pyhimyksen Spérien marttyyrikuolemaan vuonna 780. Hänet on haudattu kaupungissa olevan Sainte-Spérien kirkon kryptaan. Kirkko oli olemassa jo vuonna 1000, ja sen vanhimmat osat olivat 800-luvulta. Tämän jälkeen kirkkoa rakennettiin 1200-luvulla. Kirkko tuhoutui osittain 1500-luvulla käydyissä Ranskan uskonsodissa. Tämän jälkeen se rakennettiin uudelleen ja esimerkiksi kellotorni on rakennettu vuonna 1760.

Turennen varakreivi antoi kaupungille vuonna 1292 vaakunan ja konsuliperuskirjan. Keskiaikaisen kaupunkin näkymää hallitsevat edelleen 1100- ja 1300-luvuilta peräisin olevat tornit, jotka ovat osa sen entistä linnoitusta. Linnoitukset purettiin vuonna 1713.

## Tunnettuja kuntalaisia
*François Maynard (1582-1646), runoilija
*Jean-Jacques Ambert (1765-1851), vallankumoussotien kenraali ja Guadeloupen kuvernööri
*François Certain Canrobert (1809-1895), marsalkka ja poliitikko
*Charles Bourseul (1829-1912), puhelimen keksinnän pioneeri

## Lähteet

## Aiheesta muualla
Bybrua

**Bybrua** on taajama Gjøvikin kunnassa Innlandetin läänissä Norjassa. Taajaman pinta-ala on 0,9 neliökilometriä ja asukasluku 1&nbsp;075 vuonna 2023.

## Lähteet

## Aiheesta muualla
Stavangerin yliopistollinen sairaala

**Stavangerin yliopistollinen sairaala** (; lyh. **SUS**) on Norjan Stavangerissa toimiva yliopistollinen sairaala. Se kuuluu Helse Stavanger -nimiseen sairaalayhtymään, joka perustettiin vuonna 2002, kun sairaalatoiminta siirtyi lääneiltä valtion hoidettavaksi. Nykyisen sairaalan edeltäjä, Rogalandin sairaala, perustettiin vuonna 1927.
## Kuvia

Stavanger University Hospital.jpg|Sairaalan rakennuksia

## Lähteet
Voldemar Roolaan

**Voldemar Roolaan** (vuoteen 1938 **Froman**, 4. tammikuuta 1914 Laitse, Harjumaa – 3. kesäkuuta 1991 Tallinna, Neuvosto-Viro) oli virolainen ennen maailmansotaa Viroa ja sodan jälkeen Neuvostoliittoa edustanut painija, joka saavutti EM-pronssia vuonna 1938. Hän oli myös 16-kertainen Viron mestari, kahdeksan kertaa kreikkalais-roomalaisessa painissa ja kahdeksan kertaa vapaapainissa. Vuosina 1937-1946 Viron maajoukkueen jäsen.

## Viron tasavallan painija

Roolaan  aloitti painimisen vuonna 1929 Tallinnan Sportissa. Vuonna 1932 hän voitti ensimmäisen Viron mestaruutensa vapaapainissa. Sen jälkeen hän voitti tämän tittelin vielä seitsemän kertaa (1934, 1936-1940, 1945). Roolaan oli myös Viron mestari kreikkalais-roomalaisessa painissa kahdeksan kertaa (1935-1938, 1940-1942, 1945). Vuonna 1936 Roolaan voitti molempien painimuotojen Viron mestaruuden, mutta loukkaantuneena ollut Voldemar Mägi päätettiin lähettää Berliinin kesäolympialaisiin, jossa Mägi koki kaksi tappiota. Vuonna 1938 Roolaan nousi Viron ykkösmieheksi ja Tallinnan painin EM-kisoissa aloitti voitoilla Tanskan ja Ranskan edustajista, mutta koki niukan pistetappion Saksan Ludwig Schweickertille. Seuraavassa koettu tappio Ruotsin Ivar Johanssonille vei Roolaanin EM-pronssille Ruotsin Johanssonin ja Latvian Georgs Ozoliņšin jäljessä. Seuraavana vuonna Oslossa painituissa EM-kisoissa Roolaan sijoittui neljänneksi.

## Neuvosto-Viron ja Neuvostoliiton painija

Voldemar Roolaan jatkoi uraansa Neuvostoliiton miehittämässä Virossa. Seura vaihtui Tallinnan Sportista Tallinnan Spartakiksi. Vuonna 1941 hän voitti kaikki Gruusian, Neuvosto-Azerbaidžanin, Moskovan ja Neuvosto-Latvian painijoita vastaan käymänsä ottelut edustaessaan Neuvosto-Viroa.

Maailmansodan jälkeen Neuvostoliiton kreikkalais-roomalaisen painin joukkuemestaruuskilpailussa 1945 Neuvosto-Viro sijoittui toiseksi häviten loppuottelussa Moskovalle voitoin 3-4. Virolaispainijoista voittajia olivat Roolaanin lisäksi Johannes Kaubi ja Johannes Kotkas. Yksilökohtaisissa Neuvostoliiton mestaruuskisoissa hän sijoittui samana vuonna seitsemänneksi. Seuraavana vuonna Neuvosto-Viro sijoittui joukkuemestaruuskilpailuissa kolmanneksi voitettuaan Neuvosto-Ukrainan yhden voittajan ollessa Roolaan. Vuonna 1947 Roolaan osallistui vielä Neuvostoliiton mestaruuskilpailuihin sarjaa ylempänä sijoittuen viidenneksi.

## Lähteet
*

### Viitteet
Balawat

**Balawat** () on kylä ja arkeologinen kohde Irakissa Mosulin kaupungin kaakkoispuolella. Kylä tunnetaan Assyrian valtakunnan kautisesta rauniokummustaan, joka on liitetty muinaiseen **Imgur-Enlilin** kaupunkiin.

## Maantiede
Balawat sijaitsee Irakissa noin 25 kilometriä Mosulin kaupungista kaakkoon ja noin 15 kilometrin päässä muinaisen Nimrudin kaupungin raunioista. Balawat itsessään sijaitsee  Tell Balawat -nimisen rauniokummun vieressä.

## Historia

Balawatin muinainen asuinpaikka on asutettu ehkä jo viidennellä vuosituhannella eaa. Sen merkitys kuitenkin kasvoi erityisesti Assyrian hallitsija Assurnasirpal II:n valtakaudella 883–859 eaa. Assyrian valtakunnassa paikka tunnettiin nimellä Imgur-Enlil. Hormuzd Rassam teki ensimmäiset arkeologiset kaivaukset paikalla vuonna 1878. Balawatin rauniokummulta löytyi Assyrian hallitsijoiden palatsi ja unien jumala Mamulle omistettu temppeli. Erityisen huomattava löytö olivat Salmanassar III:n (858–824 eaa.) pronssiportit. Porttien koristeluun oli käytetty pronssilaattoja, jollaisia tunnetaan myös muualta muinaisen Assyrian alueelta, mutta joista Balawatin laatat kuuluvat parhaiten säilyneisiin. Laatoissa on kuvattu assyrialaisten sotaretkiä, sekä esimerkiksi hovin tapahtumia ja metsästysretkiä. Laatat päätyivät aluksi British Museumiin ja niitä on myöhemmin ollut näytteillä useissa eri museoissa.

Myöhempi Balawat on ollut pieni kylä, joka on tunnettu lähinnä rauniokumpunsa kautta. Keskiajalla elänyt historioitsija Yakut kuvaili paikkaa kylänä Mosulin itäpuolella Niniven maakunnassa. Paikalle tuli karavaaneja ja kylässä oli majatalo (*khan*).

## Väestö
Nykyisen Balawatin asukkaat ovat šabakeja.

## Lähteet
We Land

**We Land** on Helsingin Ruoholahdessa sijaitseva toimistorakennus, joka valmistui valmistui vuonna 2024. Se sijoittuu Itämerenkadun ja Porkkalankadun väliselle tontille, jossa aiemmin oli raitioliikenteen kääntösilmukka. We Land on korkeimmillaan 14-kerroksinen ja matalammasta kohdastaan seitsenkerroksinen rakennus, jonka julkisivua koristaa lasi ja kierrätetty kupari. Sen yhteydessä on myös maanalainen kolmikerroksinen pysäköintihalli.

We Landin on suunnitellut JKMM Arkkitehdit pääsuunnittelijanaan Juha Mäki-Jyllilä. Kohteen rakennuttajana ja urakoitsijana toimi NCC. Sen rakentamisessa pyrittiin ympäristöystävällisyyteen muun muassa käyttämällä kierrätysmateriaaleja ja uusiutuvalla energialla tuotettua sähköä. Rakennus on varustettu viherkatolla.

We Landin ensimmäisiä vuokralaisia ovat muun muassa Deloitte, Kalmar, Hiab ja Helen. Uudenmaankadulla sulkeutunut ravintola Demo jatkaa toimintaansa We Landin ylimmässä kerroksessa syksyllä 2024.

## Lähteet

## Aiheesta muualla
Irina Takala

**Irina Reijevna Takala** (; s. 28. joulukuuta 1955 Petroskoi) on venäläinen historioitsija.

Takala valmistui Petroskoin valtionyliopistosta vuonna 1978 ja väitteli filosofian tohtoriksi vuonna 1984. Hän aloitti työskentelyn Petroskoin valtionyliopistossa vuonna 1982 ja pääsi sen dosentiksi. Takala johti Petroskoin valtionyliopiston yleisen historian laitosta vuosina 1996–2001 ja Pohjois-Euroopan maiden historian laitosta vuosina 2003–2013. Tutkimuksessaan Takala on keskittynyt muun muassa 1920–1930-lukujen Karjalan historiaan, Venäjän suomalaisiin ja stalinismiin.

Takalasta tuli yksi arvostetuimmista suuren terrorin tutkijoista. Hän on Suomalaisen Tiedeakatemian ulkomainen jäsen ja Suomen Historiallisen Seuran kirjeenvaihtajajäsen. Hän on toiminut *Nordic and Baltic Studies Review* -lehden päätoimittajana. Takala pääsi 1990-luvun alussa tutustumaan joiltain osin KGB:n arkistoihin, jotka olivat hetkellisesti avattuina. Hän pystyi kuitenkin tutustumaan vain pieneen osaan asiakirjoista. Vuonna 2019 Takala kertoi, että hänen keräämiensä tietojen perusteella vuosina 1937–1938 Karjalassa vangittiin, tuomittiin ja teloitettiin yhteensä 11&nbsp;300 ihmistä, joista 4&nbsp;688 oli suomalaisia. Hän epäili vainoissa vangituiksi ja teloitetuiksi joutuneen yhteensä noin 7&nbsp;000–8&nbsp;000 suomalaisen. Kun vainojen uhreihin lasketaan mukaan hallinnollisen karkotuksen uhrit, Takala arvioi uhrimäärän olevan 10&nbsp;000–12&nbsp;000. Hän arvioi suomalaisiin kohdistetun laajan sorron johtuneen siitä, että he olivat eläneet muualla ja Stalinin näkökulmasta nähneet liikaa. Takalan isoisä Väinö Takala ja isoisoisä Aapo Hämäläinen joutuivat Stalinin vainoissa murhatuiksi.

Takala on tehnyt monia julkaisuja, joihin kuuluvat *The Search for a Socialist El Dorado: Finnish Immigration from the United States and Canada to Soviet Karelia in the 1930s* (Alexey Golubevin kanssa, 2014) ja *Taistelua ja kuolemaa: Neuvosto-Karjalan suomalaiset 1920–30-luvuilla* (2021).

## Lähteet
Anatoli Trofimov

**Anatoli Vasiljevitš Trofimov** (; 1940 Moskovan alue – 10. huhtikuuta 2005 Moskova) oli venäläinen KGB:ssa ja FSB:ssa uran luonut kenraali.

Trofimov valmistui KGB:n Dzeržinski-korkeakoulusta. Hän aloitti uransa KGB:n palveluksessa vuonna 1962. Trofimov tutki, pidätti ja kuulusteli monia toisinajattelijoita, joihin kuuluivat Sergei Kovaljov, Juri Orlov ja Tatjana Velikanova. Trofimovista tuli vuonna 1991 Moskovan KGB:n varajohtaja. Vuonna 1995 hänet nimitettiin Moskovan FSB:n johtajaksi ja FSB:n varajohtajaksi. Trofimov oli Aleksandr Koržakovin suojatti 1990-luvun puolessavälissä. Presidentti Boris Jeltsinin kannattajat olivat jakautuneita sen suhteen, kuinka Jeltsinin uudelleenvalinta voitaisiin varmistaa. Koržakov sai kilpailijoitaan kiinni Xerox-skandaalina tunnetussa tapauksessa, jossa Moskovan valkoisesta talosta vietyjä rahoja oltiin kuljettamassa Xeroxin pahvilaatikossa. Trofimov nimitettiin tapauksen tutkinnanjohtajaksi. Hänen ja oligarkkiryhmää johtaneen Anatoli Tšubaisin välille muodostui kilpailuasetelma, ja miehistä tuli keskinäisiä vihollisia. 

20. tammikuuta 1997 presidentti Jeltsinin määräyksellä Trofimov erotettiin väärinkäytösten ja laiminlyöntien perusteella. Sittemmin Trofimov harjoitti liiketoimintaa. Trofimovilla oli kaksi lasta.

## Murha
Trofimov ammuttiin 10. huhtikuuta 2005 Moskovassa autoonsa, jossa hän oli 28-vuotiaan vaimonsa ja pariskunnan 4-vuotiaan tyttären kanssa. Trofimov kuoli välittömästi ja vaimo kuoli seuraavana aamuna sairaalassa tultuaan päähän ammutuksi. Tytär selviytyi haavoittumattomana. Poliisi piti rikosta liiketoimiin liittyneenä palkkamurhana. Poliisi ei kyennyt sulkemaan pois sitä mahdollisuutta, että taustalla kuitenkin olisi ollut kosto Xerox-skandaalista. Aleksandr Litvinenko piti Trofimovin murhaa selvästi poliittisena.

Tšubais oli selviytynyt murhayrityksestä maaliskuussa 2005. Poliitikko Aleksandr Hinštein syytti Trofimovia osuudesta murhayritykseen.

## Lähteet
Natalija Tšmutina

**Natalija Borysivna Tšmutina** (; 18. joulukuuta 1912 Kiova, Kiovan kuvernementti, Venäjän keisarikunta – 8. marraskuuta 2005 Kiova, Ukraina) oli ukrainalainen arkkitehti ja akateemikko.

Tšmutinan suunnittelutöitä olivat muun muassa (osa yhteistyössä):
* Kalusteiden talo

Европейская площадь Киев 2012 01.JPG|Hotelli Dnipro Eurooppa-aukiolla Kiovassa.
Kaniv SAM 7335 71-103-0007.JPG|Tarasova Hora -hotelli Kanivissa.
Готель «Либідь».jpg| Hotelli Lybid Kiovassa (nykysin nimellä Premier Hotel).


## Lähteet
Lennart Bodström

**Lennart Bodström** (1928 – 30. huhtikuuta 2015) oli ruotsalainen sosiaalidemokraattinen poliitikko. Johdettuaan ensin kaksitoista vuotta TCO-ammattiliittoa hän toimi Ruotsin ulkoministerinä vuosina 1982–1985 ja opetusministerinä 1985–1989, minkä jälkeen hänet nimitettiin Ruotsin suurlähettilääksi Norjaan. Ulkoministerinä Bodström aiheutti vuonna 1985 kohun, kun hän oli todennut *[[Dagens Nyheter]]in* toimittajille, ettei uskonut neuvostoliittolaisten sukellusveneiden olleen lukuisten väitettyjen aluevesiloukkausten takana. Porvarillinen oppositio esitti hänelle tästä johtuen epäluottamusta, mutta hän sai valtiopäivien niukan enemmistön tuen.

Boström kuoli 30. huhtikuuta 2015 tukholmalaisessa palvelutalossa 87-vuotiaana. Hänellä oli vaimo ja kolme lasta, joista yksi on poliitikko Thomas Bodström.
## Lähteet
Egil Monn-Iversen

**Egil Monn-Iversen** (14. huhtikuuta 1928 Oslo – 7. heinäkuuta 2017 Oslo) oli norjalainen pianisti, säveltäjä, kapellimestari ja elokuvatuottaja. Hän oli keskeinen henkilö Norjan kulttuurielämässä ja sai vuonna 1972 ensimmäisen Spellemannprisen-elämäntyöpalkinnon. Monn-Iversen aloitti uransa 1940-luvun lopulla johtamalla jazz- ja tanssiorkestereita, muun muassa The Monn Keys -kvartettia. Myöhemmin hän toimi esimerkiksi Chat Noirin ja Det Norske Teatretin kapellimestarina. Hänellä oli vuosina 1956–1964 oma Egil Monn-Iversen A/S -niminen tuotantoyhtiö, joka julkaisi musiikkia ja elokuvia. Monn-Iversen myös sävelsi musiikkia musikaaleihin ja elokuviin.
## Lähteet

## Aiheesta muualla
Churchillin putoukset

**Churchillin putoukset** on vesiputous Kanadassa, Newfoundlandin ja läntisen Labradorin alueella. Se sijaitsee Churchilljoella, missä on useita koskia ja yksi Kanadan merkittävimmistä vesivoimalaitoksista. Vesiputous menee halki korkeakallioisen McLean Canyonin. Se on noin 75 metriä korkea. Putouksissa virtaa vettä 850-1000 kuutiometriä sekunnissa. Churchillin putouksista käytettiin nimeä Grand Falls vuoteen 1965 saakka. Putoukset lähtevät Ashuanipijärveltä ja laskeutuvat Melvillejärveen.

## Lähteet
The Old Grey Whistle Test

**The Old Grey Whistle Test** oli brittiläinen television musiikkiohjelma, jota esitettiin BBC:llä vuosina 1971–1988. Se oli Britannian TV:n ainoa säännöllinen ohjelma listojen ulkopuoliselle musiikille. Vuodesta 1983 lähtien ohjelman nimi oli lyhyempi *Whistle Test*. Ohjelma koostui live-esityksistä. Joskus musiikki tuli kuitenkin levyltä ja sen kanssa näytettiin mustavalkoista videokuvaa havainnollistamaan kappaletta. 

Ensimmäisenä juontajana toimi Richard Williams, joka avasi ohjelman nimeä *[[Radio Times]]* -lehdelle:

Williamsia seurasi Bob Harris, joka juonsi ohjelmaa läpi 1970-luvun. Hänen jälkeisiä juontajia olivat muun muassa Annie Nightingale, Mark Ellen ja Andy Kershaw.

## Lähteet
388 Bridge Street

**388 Bridge Street** on New Yorkin Brooklynillä Yhdysvalloissa sijaitseva 180 metriä korkea, 51-kerroksinen pilvenpiirtäjä. Tornin rakentaminen aloitettiin vuonna 2012, ja se valmistui 2014. Rakennuksessa on asuinhuoneistoja, ja sen päämateriaali on betoni.

## Lähteet
Hildur (kirjasarja)

**Hildur** on suomalais-islantilaisen Satu Rämön kirjoittama dekkarikirjasarja. Kirjasarjaan kuuluu viisi osaa, joista ensimmäinen, *Hildur*, julkaistiin vuonna 2022.

Sarjan päähenkilö, Hildur Rúnarsdóttir on menneisyyden tapahtumien vaivaama islantilainen poliisi. Hän on syntynyt kuvitteellisella Kotsdalurin tilalla, joka sijaitsee Islannin Länsivuonoilla. Nykyään Hildur asuu sekä työskentelee Ísafjörðurin kylässä, jossa tapahtuneiden murhien lisäksi hän selvittelee perheensä menneisyyden tapahtumia. Hildurin läheinen työpari on suomalainen Jakob, joka on kotoisin Helsingistä ja jonka sukujuuret ovat Äkäslompolossa.

Sarjan kolmen ensimmäisen osan pohjalta tehty näytelmä sai ensi-iltansa Turun kaupunginteatterissa marraskuussa 2024. Näytelmän on dramatisoinut Satu Rasila ja ohjannut Anne Rautiainen.  Hildurin nimiroolin esitti Asta Sveholm. Tammikuussa 2024 Hildur-sarjan ulkomaanoikeudet oli myyty 13 maahan, mukaan lukien Iso-Britannia, Saksa, Alankomaat, Ranska, Pohjoismaat ja Baltia. Vuonna 2023 kirjasarjaa myytiin Suomessa kaikki laitokset mukaan lukien yhteensä lähes 330&nbsp;000 kappaletta.

Hildurista kertovan televisiosarjan kuvaukset aloitettiin Islannissa helmikuussa 2025. Sarjan on ohjannut Tinna Hrafnsdóttir. Sarjassa Hilduria esittää Ebba Katrín Finnsdóttir ja Jakobia Lauri Tilkanen. Sarjan esittäminen alkoi 26. tammikuuta 2026.

## Kirjat
# 
# 
# 
# 
# 

## Lähteet
The Hub

**The Hub** on Yhdysvalloissa New Yorkin Brooklynissa sijaitseva 184 metriä korkea, 54-kerroksinen asuinkäyttöön tarkoitettu pilvenpiirtäjä. Torni rakennettiin vuosina 2014–2016, ja sen päämateriaali on betoni.

## Lähteet
11 Hoyt

**11 Hoyt** on Yhdysvalloissa New Yorkin Brooklynissa sijaitseva 188 metriä korkea, 54-kerroksinen pilvenpiirtäjä. Tornin rakentaminen aloitettiin vuonna 2017, ja se valmistui 2021. Rakennuksen päämateriaali on betoni.

## Lähteet
Hailesin linna

**Hailesin linna** on Skotlannissa sijaitseva linna, jonka vanhin osa on 1200-luvulta. Linna hylättiin Oliver Cromwellin Skotlantiin hyökkäyksen jälkeen vuonna 1650.

Linnan Scheduled Monument -suojelupäätöstä puoltaa sen erinomainen kunto ja siitä mahdollisesti saatava tieto rakentamisesta, asukkaiden jokapäiväisestä elämästä ja kauppayhteyksistä. Myös historiallisella yhteydellä Maria Stuartiin on kansallista merkitystä.

## Lähteet
Legioona (demoni)

**Legioona** tarkoittaa suurta ryhmää tai toisella kielellä se voi tarkoittaa "monia". Kristillisessä Raamatussa Legioona tai Legio viittaa myös demonien ryhmään, erityisesti niihin, jotka esiintyvät kahdessa Raamatun kolmesta versiosta gerasenilaisen demonin manauksesta. Uudessa testamentissa kerrotaan tapauksesta, jossa Jeesus suorittaa manauksen.

## Tiivistelmä

Luukkaan ja Markuksen evankeliumien mukaan Jeesus kohtasi Gerasassa pahojen henkien riivaaman miehen. Matteuksen mukaan miehiä oli kaksi ja he elivät Gadarassa. 

Saastainen henki oli jo pitkän aikaa pitänyt miestä otteessaan. Hänet oli köytetty ja kahlehdittu, jotta hän pysyisi aloillaan, mutta kerran toisensa jälkeen hän oli katkonut siteensä, ja pahan hengen ajamana paennut ihmisten ilmoilta. Nyt riivattu mies kulki ilman vaatteita ja asui ihmisasumuksen sijaan hautaluolissa. Hän huusi ja runteli itseään kivillä.

Jeesuksen nähdessään riivattu mies parkaisi, heittäytyi hänen eteensä ja huusi kovalla äänellä: "Mitä sinä minusta tahdot, Jeesus, Korkeimman Jumalan poika? Minä pyydän: älä kiduta minua!"

"Mikä sinun nimesi on?" Jeesus kysyi, ja sai vastauksen: "Legioona, sillä meitä on monta."

Pahat henget pyysivät, että Jeesus ei käskisi niiden syöksyä kadotuksen kuiluun. Sen sijaan ne pyysivät: "Päästä meidät sikalaumaan, anna meidän mennä sikoihin. 

"Menkää!" Jeesus sanoi. Silloin henget lähtivät miehistä ja menivät sikoihin, ja koko lauma syöksyi jyrkännettä alas järveen. Kahden tuhannen sian lauma hukkui.

Sikopaimenet kertoivat tapahtuneesta kaupungissa ja kylissä, jolloin ihmisiä lähti katsomaan, mitä oli tapahtunut.

He tulivat Jeesuksen luokse ja näkivät, että alastomana kulkenut mies, jossa oli ollut legioona henkiä, istui nyt Jeesuksen jalkojen juuressa vaatteet yllään ja täydessä järjessään. Tämä sai ihmiset pelon valtaan.

## Lähteet
The St. Regis Toronto

**The St. Regis Toronto** (aiemmin **Trump International Hotel & Tower Toronto**) on Torontossa Kanadassa sijaitseva 277 metriä korkea pilvenpiirtäjä, joka on maan toisiksi korkein rakennus. Torni rakennettiin vuosina 2007–2012, ja siinä on 63 kerrosta. Rakennuksessa on hotelli ja asuinhuoneistoja.

## Lähteet
Toluidiinipunainen

**Toluidiinipunainen** (C17H13N3O3) eli **CI Pigment Red 3** on aromaattisiin atsoväreihin kuuluva orgaaninen yhdiste. Yhdistettä käytetään väriaineena.

## Ominaisuudet, valmistus ja käyttö
Huoneenlämpötilassa toluidiinipunainen on punaista kiteistä ainetta. Värisävy vaihtelee kidekoon perusteella kellertävästä sinertävään. Yhdiste liukenee hieman etanoliin, asetoniin ja bentseeniin.

Toluidiinipunaista valmistetaan 2-nitro-p-toluidiinin diatsoniumsuolan ja 2-naftolin välisellä atsokytkentäreaktiolla.

Toluidiinipunaista käytetään muun muassa taiteilijaväreissä, vahaliiduissa, polyvinyylikloridin värjäämiseen ja eräissä painomusteissa. Yhdisteen valonkesto on vain kohtalainen ja liuotintenkesto huono.

## Lähteet

## Aiheesta muualla
*Toluidiinipunainen, Coloria.net
Khone Phapheng

**Khone Phapheng** on vesiputous Laosissa. Se on Kaakkois-Aasian kookkain vesiputous. Vesi virtaa putouksesta kohti maan eteläosaa lähelle Kambodžan rajaa. Khone Phapheng sijaitsee Mekongjoen varrella. Se on maailman levein vesiputous. Putouksen ympärillä oleva kallioperä sisältää basalttikerrostumia, jotka saavat putouksen jakautumaan kahtia.

## Lähteet
The Brooklyner

**The Brooklyner** on Yhdysvalloissa New Yorkin Brooklynissa sijaitseva asuinkäyttöön tarkoitettu pilvenpiirtäjä. Rakennus on 162 metriä korkea, ja siinä on 52 kerrosta. Torni rakennettiin vuosina 2008–2010, ja se on rakennettu betonista. Rakennuksen suunnitteli arkkitehtitoimisto Gerner Kronick + Valcarcel Architects.

## Lähteet
Olavi Kantele

**Olavi Johannes Kantele** (vuoteen 1935 Cantell, 1. toukokuuta 1920 Kaavi – 2012 ) oli suomalainen arkkitehti.

Kantele kirjoitti ylioppilaaksi Turun toisessa suomalaisessa lyseossa 1939 ja valmistui arkkitehdiksi Teknillisestä korkeakoulusta 1950. Lisäoppia ja vaikutteita hän hankki muun muassa tekemällä opintomatkan Kreikkaan 1952.

Työuransa hän aloitti toimistoarkkitehtina Arkkitehtitoimisto Aarne Ervin palveluksessa ja työskenteli siellä vuodet 1947–1960. Vuonna 1952 Kantele opetti sivutoimenaan Taideteollisessa oppilaitoksessa, Helsingin teknillisessä koulussa ja Helsingin teknillisessä oppilaitoksessa. Oman arkkitehtitoimiston hän perusti 1960 ja toimi siinä vuoteen 1971, jolloin siirtyi Rakennushallituksen palvelukseen. Rakennushallituksen yliarkkitehtina Kantele työskenteli vuodesta 1975 vuoteen 1985, jolloin jäi eläkkeelle.

Vapaa-ajallaan Kantele osallistui Espoon kirkkovaltuuston toimintaan 1970–1986 ja harrasti kieliä. Hän hallitsi suomen, ruotsin, saksan ja englannin lisäksi esperantoa. Hän oli myös kiinnostunut postimerkeistä, sukututkimuksesta ja valokuvauksesta.

## Suunnittelutöitä
* Munkkivuoren kirkko, Helsinki 1963
* Pirttikosken yhteiskoulu, Rovaniemen maalaiskunta 1964
* Halikon yhteiskoulu, 1965
* Motelli Valtatie 1, Paimion Kovala 1965
* Halikon kirkonkylän koulukompleksi, 1969

## Julkaisut
* Toimi brittiläisen *Architectural Design* -lehden kirjeenvaihtajana.
* 
* 

## Lähteet
Suomen Vakuus

**Suomen Vakuus Oy** oli turkulainen vuonna 1918 perustettu kiinnitysluottolaitos. Yhtiö antoi takuita kiinnelainoihin provisiota vastaan.

Yhtiö ei menestynyt. Sen liiketoimintamalli oli uusi ja outo.

Suomen Vakuus ja vaikeuksiin joutunut Liikepankki Oy yhdistyivät vuonna 1923 Turunmaan Pankiksi.

## Lähteet
Helsingin Panttilainakonttori

**Osakeyhtiö Helsingin Panttilainakonttori** oli suomalainen pörssinoteerattu panttilainaamo. Se perustettiin vuonna 1898, ja sen kilpailija Helsingin Pantti osti sen liiketoiminnot vuonna 1995. Helsingin Panttilainakonttorin osakkeet noteerattiin Helsingin pörssissä vuosina 1912–1935, 1937–1938 ja 1940–1964. Noteeraus päättyi, kun Postipankki osti yhtiön osake-enemmistön.

## Lähteet
Helsingin Pantti

**Helsingin Pantti Oy** on Suomessa toimiva panttilainaamo. 

## Historiaa
*Helsingin Pantti-Osakeyhtiö - Helsingfors Pant-Aktiebolag* perustettiin vuonna 1882. Yhtiö toimi aluksi Helsingissä.

Rakennusyhtiö Polar osti Helsingin Pantin kaikki osakkeet vuonna 1981 päästäkseen käsiksi yhtiön arvokiinteistöihin. Polar myi yhtiön liiketoiminnot KOP:n *Kansalliskortti Oy*:lle vuonna 1993, josta ne päätyivät Nordealle. Nordea myi yhtiön vuonna 2004.***' 

Yhtiö hankki kilpailijansa [[Helsingin Panttilainakonttori|Helsingin Panttilainakonttorin]] liiketoiminnot vuonna 1995.***'

Helsingin Pantti-Osakeyhtiö noteerattiin Helsingin pörssissä vuosina 1912–1935, 1937–1938 ja 1940–1968.

## Toiminta
Helsingin Pantin nykyinen toiminta käsittää panttilainauksen lisäksi korujen myyntiä ja huutokauppatoimintaa. Vuonna 2024 yhtiö toimi seitsemässä suomalaisessa kaupungissa.

## Lähteet
Surovikino

**Surovikino** () on kaupunki Venäjällä. Se sijaitsee Surovikinon piirissä Volgogradin alueella ja on piirinsä hallinnollinen keskus. Kaupunki sijaitsee 15 kilometrin päässä Tširjoen suusta ja 135 kilometrin päässä Volgogradista.

Surovikinossa tiedetään olleen asutusta vuodesta 1744 lähtien. Alueella omistivat maatilan Surovikinit, joiden mukaan nimettiin vuonna 1900 perustettu Surovikinon rautatieasema. Surovikino sai kaupungin aseman vuonna 1966. Vuonna 2009 siellä oli 19&nbsp;700 asukasta. Surovikinossa on muun muassa useita oppilaitoksia, paikallishistorian museo ja Arkkienkeli Mikaelin kirkko.

23. elokuuta 2024 Surovikinon korkean turvallisuustason IK-19-rangaistuslaitoksessa puhkesi vankilakapina, jossa vangit ottivat henkilökunnan jäseniä panttivangeiksi. Vähintään yhden kerrottiin kuolleen. Kesäkuussa 2024 Rostovin alueella oli ollut vastaava kapina, jossa Isis-järjestöä tukeneiden vankien ryhmä sieppasi kaksi vartijaa.

## Lähteet
Daniel Marot

**Daniel Marot**  2. Daniel M. (1661 Pariisi, Ranska – 1752 Haag, Alankomaat) oli ranskalainen arkkitehti ja kaivertaja. Hänen isänsä oli arkkitehti Jean Marot. Hän oli protestantti, ja kun Nantesin edikti peruttiin 1685, hän pakeni Hollantiin. Hän tuli Oranian prinssi Vilhelmin arkkitehdiksi ja seurasi tätä Englantiin, jossa hänen oletetaan suunnitelleen Hampton Courtin palatsin puutarhat. Vilhelmin kuoltua 1702 hän palasi Hollantiin, jossa hän rakensi muun muassa Haagin kuninkaallisen palatsin audienssisalin. Hänen poikansa oli taidemaalari Daniel Marot nuorempi (1695–1769). 

## Julkaisut
* *Œuvres de sieur Daniel Marot* (1712) 
* *Conquètes et victoires faites et remportées par les hauts alliés sur la France et l’Espagne* (1702).

## Lähteet

## Aiheesta muualla
Vehmasjärvi (Suonenjoki)

**Vehmasjärvi** on Pohjois-Savossa Suonenjoella Kärkkäälässä sijaitseva järvi. Etäisyys Kuopiosta on 34 kilometriä lounaaseen.

## Maantietoa
Vehmasjärvi on 1,5 kilometriä pitkä, 1,1 kilometriä leveä, ja sen pinta-ala on 47 hehtaaria. Se on muodostunut itäpuolisten Vehmaanmäen, Romuvuoren, Tuuliaismäen ja Soikanvuoren sekä läntisen Isoahon väliseen painaumaan. Tuuliaismäki kohoaa lähes 40 metriä järvenpinnan yläpuolelle. Järven piirteitä ovat etelään päin kapeneva Kirkkolahti ja länteen työntyvä huomattava Piispanlahti. Matalaa lahdensuuta suojaa saari. Muita lahtia ovat pohjoisessa Marttilanlahti ja koillisessa Hevoslahti, jossa sijaitsee rannan tuntumassa toinen saari. Saarille ei ole merkitty karttoihin nimiä. Järvi on luodattu ja siitä on julkaistu syvyyskartat. Järvessä on kolme syvännettä. Pääaltaan eteläisessä syvänteessä on 30,4 metriä syvää , pohjoisessa syvänteessä 13,0 metriä ja Piispanlahden syvänteessä 8,2 metriä syvää. Järviwikin mukaan Vehmasjärvi on Suonenjoen viidenneksi syvin vakavesi, kun kriteerinä on keskisyvyyden sijaan syvin kohta.

Järven rantaviivan pituus on 5,2 kilometriä. Se on metsämaata, mutta koillisrannassa peltomaat ulottuvat rantaan asti. Siellä sijaitsee Kärkkäälän kulmakunta. Järven rannoilla ei ole kiinteää asutusta, mutta sinne on rakennettu viisi vapaa-ajan asuntoa. Järven itäpuolitse Kärkkäälän peltojen halki kulkee paikallistie 16157.

## Vesistösuhteet
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Virmasveden alueella (14.72), jonka Petäjäjoen valuma-alueeseen (14.728) järvi kuuluu. Se on valuma-alueensa latvajärviä. Petäjäjoen valuma-alueella on 40 vähintään hehtaarin laajuista vakavettä, joista Vehmasjärvi on kuudenneksi laajin. Valuma-alueen järvistä vain Iso-Rasti on yli neliökilometrin laajuinen. Järven vedenpinnan korkeus on 141,8 metriä mpy. Kirkkolahdessa sijaitsee järven luusua, josta alkaa Rastipuro. Se laskee yli kilometrin päässä Iso-Rastiin&nbsp;(274&nbsp;ha), jolloin puron pudotukseksi muodostuu 7,0 metriä. Vehmasjärven Piispanlahteen laskee Kartiskalammen&nbsp;(8&nbsp;ha) laskuoja ja itärantaan Luiponlammen&nbsp;(4&nbsp;ha) laskuoja Luiponpuro.

## Lähteet
Ireen Sheer

**Ireen Sheer** (virallisesti **Ireen Wooldridge**, s. 25. helmikuuta 1949 Romford, Englanti) on saksalais-brittiläinen muusikko. Hänen tyylilajinaan on iskelmämusiikki. Ireen Sheerin menestynein kappale on "Goodbye Mama".

## Ura
Ireen Sheerin isä oli englantilainen ja äiti saksalainen. Taiteilijanimen taustalla on Ireen Sheerin isoäidin sukunimi Schir. Ireen Sheer lähti viihdebisnekseen jo lapsena, hän esitti vuonna 1961 BBC:n kykyjenetsintäkilpailussa Elvis Presleyn kappaleen "It's Now or Never". Soolouransa hän aloitti vuonna 1970 Saksassa. Levy-yhtiö Polydor julkaisi vuonna 1971 singlen "Oh Holiday", joka on saksankielinen versio englantilaisesta menestyskappaleesta "Hey Pleasure Man". Säveltäjä Ralph Siegel kirjoitti Ireen Sheerille kappaleen "Goodbye Mama", joka nousi Saksan listoilla viiden myydyimmän joukkoon.

Sheer on osallistunut Eurovision laulukilpailuun vuosina 1974, 1978 ja 1985. Vuonna 1974 hän edusti Luxemburgia kappaleella "Bye, Bye, I Love You" ja sijoittui kilpailun neljänneksi. Vuonna 1978 hän edusti Saksaa kappaleella "Feuer" ja sijoittui kuudenneksi. Vuonna 1985 hän oli mukana Luxemburgia edustaneessa kuuden hengen solistiryhmässä kappaleella "Children, Kinder, Enfants", joka sijoittui 13:nneksi.

Sittemmin Ireen Sheerin studioalbumeita on julkaistu noin 20, viimeisimpänä *Aufwiedersehen-Goodbye* (2022). Ireen Sheer on ollut useaan otteeseen television musiikkiohjelmien vieraana ja hänen arvioidaan esiintyneen 60 vuoden aikana 7&nbsp;000 kertaa. Hän päätti lopettaa uransa 2020-luvun alussa, päätöstä avitti koronapandemia. Saksan kansalaisuuden Ireen Sheer sai 2020, hän haki sitä brexitin takia.

## Diskografia
### Studioalbumit
*Keine liebt dich so wie ich (1972)
*Nur noch einen Tanz (1974)
*English Favorites (1975)
*Ireen Sheer (1979)
*Ireen Sheer (1991) (1991)
*Das gewisse Etwas (1993)
*Tanz mit mir (1995) 
*Ich vermisse Dich (1997)
*Weil Du mein Leben bist (1998)
*Ein Kuss … (2000)
*Zeitlos (2001)
*Leben heißt lieben (2003)
*Bin wieder verliebt (2005)
*Mein Weg zu Dir (2007)
*Frei (2008)
*Männer (2010)
*Heller als die Sterne (2012)
*Showtime (2015)
*Auf Wiedersehn – Goodbye (2022)

## Lähteet
Taru sormusten herrasta: Rohirrimin sota

**Taru sormusten herrasta: Rohirrimin sota** on vuonna 2024 ensi-iltansa saanut Kenji Kamiyaman ohjaama anime-elokuva, joka perustuu J. R. R. Tolkienin fantasiaromaanin *[[Taru sormusten herrasta]]*. New Line Cinema ja Warner Bros. Animation ovat tuottaneet elokuvan yhdessä japanilaisen animestudio Sola Entertainmentin kanssa, ja sen pääosissa ovat Brian Cox, Gaia Wise, Luke Pasqualino ja Miranda Otto. Elokuva sijoittuu 183 vuotta ennen Peter Jacksonin ohjaaman ''Taru sormusten herrasta''-elokuvatrilogian tapahtumia, ja kertoo Rohanin legendaarisen kuninkaan, Helm Vasarakouran, ja hänen perheensä sodasta mustainmaalaisia vastaan.

*Taru sormusten herrasta: Rohirrimin sota* sai ensi-iltansa 13. joulukuuta 2024.

## Äänirooleissa

## Lähteet

## Aiheesta muualla
*
Proletarsk

**Proletarsk** () on kaupunki Rostovin alueella Venäjällä. Sen väkiluku oli 18&nbsp;983 vuonna 2021. Proletarsk on Proletarskin piirin hallintokeskus ja sijaitsee 220 kilometrin päässä Donin Rostovista. Kaupunki sijaitsee Manytšjoen varrella.

Proletarsk kehittyi Velikoknjažeskajan kylän ympärille 1900-luvulla. Se onkin yksi alueen uusimmista kaupungeista. Ukraina sytytti kaupungissa sijaitsevaan Kavkazin öljyvarastoon suuren tulipalon 18. elokuuta 2024. Kaupunkiin julistettiin hätätila. Tulipalo jatkui vielä 23. elokuuta 2024, jolloin Venäjän mukaan Ukraina teki kohteeseen uuden iskun.

## Lähteet
Malaja Loknja

**Malaja Loknja** () on kylä Kurskin alueeseen kuuluvassa Sudžan piirissä Venäjällä. Siellä oli 799 asukasta vuonna 2010. Malaja Loknja sijaitsee 11,5–14 kilometrin päässä Ukrainan rajasta.

Malaja Loknjassa on naisvankila, jossa on pidetty 10–20 vuoden vankeusrangaistuksiin tuomittuja naisia vuodesta 2011. Elokuussa 2024 Malaja Loknjassa alettiin käydä taisteluita. Venäläiset sotabloggarit kirjoittivat Malaja Loknjan tulleen lähes täysin ukrainalaisyksiköiden piirittämäksi, mutta sotilaiden jatkaneen puolustautumista vankilan sisältä käsin. Venäjän puolustusministeriö kuitenkin väitti kaikkien Ukrainan hyökkäysten tulleen torjutuiksi.

## Lähteet
Magna Lykseth-Skogman

**Magna Elvine Lykseth-Skogman** (6. helmikuuta 1874 &ndash; 13. marraskuuta, 1949), myös **Magna Lykseth-Schjerven** oli norjalaissyntyinen ruotsalainen sopraano. Hänen ensiesiintymisensä oli Santuzzin rooli Mascagnin oopperassa Cavalleria rusticana, joka esitettiin Ruotsin kuninkaallisessa oopperassa vuonna 1901. Hän työskenteli oopperatalossa vuoteen 1918 saakka ja eteni primadonnaksi. Hän esiintyi useiden oopperoiden päähahmona, mutta parhaiten hänet muistetaan Wagner-tulkinnoista. Hän esitti esimerkiksi Brünnhilden roolin  Siegfriedin, Jumalten tuhon sekä Isolden Ruotsin ensiesityksissä vuonna 1909. Häntä pidetään yhtenä sukupolvensa parhaista ruotsalaisista oopperalaulajista. Hänet palkittiin Litteris et Artibus -ansiomerkillä 1907, ja hänet nimitettiin Ruotsin kuninkaallinen musiikkiakatemian jäseneksi vuonna 1912.

## Aiheesta muualla
Marin kirkko

**Marin kirkko** () on Enebakkin kunnassa Akershusin läänissä Norjassa sijaitseva puinen pitkäkirkko vuodelta 1761.
## Lähteet

## Aiheesta muualla
Painin Euroopan-mestaruuskilpailut 1967

**Vuoden 1967 [[painin Euroopan-mestaruuskilpailut]]** järjestettiin kreikkalais-roomalaisen painin osalta 19.-22. toukokuuta Minskissä, Valko-Venäjällä. Vapaapainissa kisattiin 7.-10. heinäkuuta Istanbulissa, Turkissa. 

## Kreikkalais-roomalainen paini (Minsk)

### Mitalistit

### Mitalitaulukko

## Vapaapaini (Istanbul)

### Mitalistit

### Mitalitaulukko

## Lähteet
*FILA:n tietokanta 

### Viitteet
Jørgen Jørgensen (1891–1963)

**Jørgen Jørgensen** (7. kesäkuuta 1891 Ullerup – 5. heinäkuuta 1963) oli tanskalainen konservatiivisen kansanpuolueen poliitikko, joka oli kansanedustaja vuosina 1939–1963 ja toimi Tanskan liikenne- ja viestintäministerinä 1952–1953.
## Lähteet
Jørgen Jørgensen

**Jørgen Jørgensen** on seuraavien henkilöiden nimi:

* Jørgen Jørgensen (1780–1841), tanskalainen seikkailija
* Jørgen Jørgensen (1888–1974), tanskalainen Radikaalin Venstren poliitikko
* Jørgen Jørgensen (1891–1963), tanskalainen Konservatiivisen kansanpuolueen poliitikko
Scotia Plaza

**Scotia Plaza** tai **Scotia Tower** on Torontossa Kanadassa sijaitseva 275 metriä korkea, 68-kerroksinen pilvenpiirtäjä. Torni rakennettiin vuosina 1985–1988, ja se on toimistokäytössä. Rakennus on saanut energiaystävällisyydestään kultaisen LEED-sertifikaatin.

## Lähteet
One Bloor

**One Bloor** on Torontossa Kanadassa sijaitseva 257 metriä korkea, 78-kerroksinen pilvenpiirtäjä. Rakennus on tarkoitettu asuinkäyttöön, ja sen päämateriaali on betoni. Tornin rakentaminen aloittiin vuonna 2011, ja se valmistui 2017.

## Lähteet
Søre Elvdalin kirkko

**Søre Elvdalin kirkko** () on Norjassa Innlandetin läänin Engerdalin kunnassa sijaitseva puinen pitkäkirkko vuodelta 1885.

## Lähteet

## Aiheesta muualla
The Bow

**The Bow** on Calgaryssä Kanadassa sijaitseva 238 metriä korkea, 57-kerroksinen pilvenpiirtäjä. Torni rakennettiin vuosina 2007–2012, ja se on tarkoitettu toimistokäyttöön. Rakennuksen suunnitteli arkkitehtitoimisto Foster + Partners.

## Lähteet